474 MISSIONS DIPLOMATIQUES 



trouver chose digne d'ung sy grand prince; que néantmoings on appareil- 

 loit quelque présent, lequel de briei' luy seroit envoyé; adjoustanl à ce 

 que dessus ce que je sçavoye appcrlenir à ceste matière, disant entre 

 aultre que le roy Ferdinande estant adverly de la grande noblesse, pru- 

 dence et dextérité d'Imbraliim Bassa, nous avoit dict de prier ledict Imbra- 

 hini Bassa, qu'il luy voulist eslre frère aisné et son procureur aux affaires 

 qu'il avoit avecq le grand Empereur, son frère; que ledict Ferdinande sup- 

 plioit que son seigneur père voulist adjouster foy et donner bonne au- 

 dience audicl Imbrahim, en ce que concernoit l'intercession pour ses sus- 

 dites affaires, et au reste que son bon plaisir fust de luy estre bon père; 

 que la royne Marie faisoit la mesme requeste. Touts lesquels propos furent 

 par moy prononcez avecq plusieurs aultres paroiles et belles offres, mais 

 comme j'achevoy chascune clause, elle estoil interprétée par Jonus Begk 

 audict Imbrahim Bassa, lequel suyvant cela référoit au grand Empereur, 

 y adjoustant aulcunnefois quelque chose du sien, comme pour mieulx 

 esclarcir l'affaire. Et après, ledict Imbrahim se tournant vers nous : J'ay, 

 disoil-il, déclaré cecy au grand Empereur; parquoy continuez. Suyvant 

 quoy je poursuivoye mon discours, dont la conclusion esloit que nous 

 avions, au nom du roy Ferdinande, traicté avecq Imbrahim Bassa d'aulcuns 

 affaires, que nous asseurions avoir esté par ledict Imbrahim communiquez 

 audict grand Empereur, et que partant nous ne voullions de rechef eslre im- 

 portuns à Son Impérialle Majesté, laquelle nous requérions pour humayne 

 et bonne responce, selon que le roy Ferdinande, comme de son père, se 

 fioit , et du tout attendoit. Mon susdict discours achevé, Imbrahim Bassa 

 ordonna au seigneur Hiérosme d'exécuter sa charge et commission, lequel 

 pour commencement de propos, déclara comment Sa Majesté pouvoit de 

 son serviteur saws, qui avoit esté près le roy Ferdinande, son iîlz, avoir 

 esté informé que tout ce qu'au nom dudicl roy Ferdinande il avoit promis 

 estoit véritable, et qu'en effect, on ne y trouveroit jamais aultre chose, 

 mesmes que pour ce le Roy demandoit une bonne et longue paix, ensemble 

 qu'il désiroit avoir icy devant son heureuse Porte ung ambassadeur pour, 

 moyennant icelluy, pouvoir plus commodieusement et souvent visiter son 

 père par lettres, concluant semblablement, afin que le bon plaisir de Sa Ma- 



